b'\n_START_ARTICLE_\nKratka zgodovina \xc4\x8dasa\n_START_PARAGRAPH_\nKratka zgodovina \xc4\x8dasa (podnaslovljena "Od velikega poka do \xc4\x8drnih lukenj") je poljudnoznanstvena knjiga, ki jo je napisal angle\xc5\xa1ki fizik Stephen Hawking leta 1988. Postala je velika uspe\xc5\xa1nica, po svetu pa je bilo do danes prodanih ve\xc4\x8d kot 10 milijonov njenih izvodov. Prevedena je tudi v sloven\xc5\xa1\xc4\x8dino, in to v ve\xc4\x8d izdajah.\n_START_SECTION_\nPregled\n_START_PARAGRAPH_\nKratka zgodovina \xc4\x8dasa posku\xc5\xa1a nestrokovnemu bralcu razlo\xc5\xbeiti \xc5\xa1tevilne teme iz kozmologije, vklju\xc4\x8dujo\xc4\x8d veliki pok, \xc4\x8drne luknje in svetlobne sto\xc5\xbece. Njen glavni namen je bralcu pribli\xc5\xbeati pregled vesolja, za razliko od ve\xc4\x8dine poljudnoznanstvenih knjig pa se loteva tudi zapletenih matemati\xc4\x8dnih konceptov.'